google/wiki40b huggingface dataset:
Gabriel Balkovič

Životopis

Študoval na evanjelickom lýceu v Banskej Štiavnici. Od roku 1846 pôsobil ako učiteľ na cirkevnej škole v Hodruši, kde roku 1847 založil verejnú slovenskú knižnicu. V rokoch 1850 – 1878 pôsobil ako notár v Ponikách. Venoval sa kultúrnej práci, rozvoju školstva a šíreniu slovenskej tlače. Prispieval do Štúrových Slovenských národných novín, neskôr do Lichardovho Obzoru. Za účasť v revolúcii 1848 – 1849 ho dvakrát väznili. Veršované spomienky na väzenie zostali zväčša v rukopisoch.
Bobby Rosengarden

Život

Narodil sa v meste Elgin v americkom štáte Illinois a na bicie začal hrať vo veku dvanástich rokov. Po dokončení štúdií na University of Michigan hral počas druhej svetovej vojny vo vojenských kapelách. V nasledujúcich rokoch hral v New Yorku s rôznymi kapelami a pracoval aj ako štúdiový hudobník. V rokoch 1949 až 1968 pracoval pre televíziu NBC a v rokoch 1969 až 1974 pre ABC. Počas svojej kariéry spolupracoval s mnohými hudobníkmi, medzi ktorých patria napríklad Duke Ellington, Ray Charles, Oliver Nelson alebo Dick Hyman. Zomrel na zlyhanie obličiek vo veku 82 rokov.
Montambert

Poloha

Obec má rozlohu 25,97 km². Najvyšší bod je položený 252 m n. m. a najnižší bod 198 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citroën Xsara Picasso

Vznik

Xsara Picasso vychádza z konceptu Xanae z roku 1994. Konečná verzia bola predstavená na autosalóne v Paríži v roku 1998. Model prišiel na trh až v decembri 1999 ako odpoveď na konkurenčný model Renaultu Scénic. Kvôli zníženiu nákladov prebrala Xsara Picasso 60% techniky z modelu Xsara. Xsara aj verzia Picasso tak boli postavené na spoločnej platforme.
Citroën sa odlišoval od konkurenta Scénic hlavne dizajnom a priestorom. Prístrojová doska bola netradičného dizajnu, s umiestnením prístrojov a palubného počítača v strede a viditeľného pre celú posádku. Radenie podobne ako pri väčšom a staršom modeli Evasion, vystupovalo z palubnej dosky, v blízkosti volantu.

Podvozok

Zadnú nápravu a časť platformy zdieľa s modelmi ZX, P306 a Xsara. Zadná náprava využíva 2 skrutné stabilizátory s podporou tlmičov. Náprava v zákrutách natáča kolesá proti vozovke podobne ako modernejšie viacprvkové nápravy. Skrutné stabilizátory pôsobili väčšou silou pri záťaži a nahradzovali tak degresívne pružiny. Nevýhodou technológie je vysoká záťaž na torzné tyče, ktoré časom stratia pružnosť. Technológia sa v ďalších modeloch nevyužívala.
Oľga (Kyjevská Rus)

Kňažná Oľga ( † 11. júl 969, Kyjev) bola manželka kniežaťa Kyjevskej Rusi Igora Rurikoviča a matka kniežaťa Svjatoslava. V roku 1547 bola ruskou pravoslávnou cirkvou vyhlásená za svätú.

Oľgin pôvod

O pôvode Oľgy existuje niekoľko hypotéz: jedna hovorí, že kňažná pochádzala z kmeňa Varjagov, ako aj jej manžel Igor, druhá hovorí o jej slovanskom pôvode. Podľa ďalšej z verzií, Oľga bola bulharská kňažná, rodom z bulharského hlavného mesta Plisky.

Život

Vládla ako regentka za svojho neplnoletého syna. Podľa letopisov vládla v rokoch 945-957, hoci, podľa niektorých historikov pokračovala vo vládnutí minimálne do roku 959. Jej sobáš s Igorom letopis uvádza v roku 903, čo nie je pravdepodobné, lebo Svjatoslav bol v roku 946 ešte veľmi malý (podľa niektorých letopisov sa narodil v roku 942).
Na začiatku vládnutia sa viacerými vojnovými výpravami pomstila Drevľanom za Igorovu smrť (podľa povesti dala pri Igorovom kurgane popraviť 5000 Drevľanov a drevľanskú delegáciu dala upáliť), podmanila si ich a ustanovila platenie daní. V roku 957 prijala krst v Carihrade. Oľga bola prvou panovníčkou Rusi, ktorá prijala kresťanstvo. Zachoval sa podrobný záznam, napísaný cisárom Konštantínom VII. Porfyrogennétom v knihe „De Ceremoniis“, o prijatí Oľgy na byzantskom dvore. Pri krste dostala meno Elena (na počesť manželky cisára, Eleny Lakapeny). Na Kyjevskej Rusi dala potom postaviť niekoľko chrámov: v Kyjeve Chrám sv. Mikuláša a sv. Sofie, vo Vitebsku Chrám Zvestovania presvätej Bohorodičky, v Pskove chrám presvätej Trojice. V roku 959 Oľga žiadala od nemeckého cisára Otta I. vymenovanie biskupa a kňazov pre kristianizáciu Rusi. Niektorí bádatelia vysvetľujú túto prosbu ako politický ťah Oľgy pre určité neúspechy na rozhovoroch v Konštantínopole, iní ako úsilie o väčšiu nezávislosť od Byzancie a vybudovanie pevnejšieho spojenia so západným cisárstvom. Oľga ale nepoznala pomery na západe. Biskupa mohol vymenovať iba pápež. Otto poslal teda mnícha Adalberta (Vojtecha), neskôr magdeburského arcibiskupa. Ten prišiel koncom roku 960 na Rus, čoskoro bol však bol prinútený vrátiť sa, utrpiac neúspech: niektorí jeho spoločníci zahynuli a on sám sa sotva zachránil.
Za vlády sv. Vladimíra, jej vnuka, umiestnili jej neporušené pozostatky v Desjatinnom chráme v Kyjeve, kde sa pri nich diali zázraky. V gréckokatolíckej cirkvi sa blažená Oľga pripomína 11. júla.
Slovenská abeceda

Dvojhlásky

Podľa pravopisu spisovnej slovenčiny rozoznávame štyri dvojhlásky (diftongy): ia, ie, iu, ô. Písmeno ô sa podľa PSP hláskuje ako uo.

Tvorenie slabík

Každá slabika obsahuje práve jednu samohlásku alebo dvojhlásku, prípadne obsahuje slabikotvornú spoluhlásku (l, ĺ, r, ŕ).
Saint-Drézéry

Poloha

Obec má rozlohu 10,47 km². Najvyšší bod je položený 145 m n. m. a najnižší bod 60 m n. m.

Obyvateľstvo

Počet obyvateľov obce je 2 206 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poinçon-lès-Larrey

Poloha

Obec má rozlohu 10,42 km². Najvyšší bod je položený 328 m n. m. a najnižší bod 216 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaumas

Poloha

Vaumas má rozlohu 34,88 km². Najvyšší bod je položený 304 m n. m. a najnižší bod 227 m n. m.

Obyvateľstvo

Vaumas má 549 obyvateľov (2009).
Graf vývoja obyvateľstva:
Zdroje: INSEE
Honda Prelude

Type S

Jedna verzia piatej generácie Hondy Prelude, nazývaná Type S bola dostupná len v Japonsku. Bola vybavená motorom H22A s objemom 2,2 litra a systémom VTEC. Jeho výkon bol 162 kW/220 koní pri 7200 ot/min a krútiaci moment 221 Nm pri 6500 ot/min. Jeho kompresný pomer bol 11,0:1, vŕtanie 87 mm a zdvih 90,7 mm. Mal takisto variabilné časovanie ventilov VTEC. Zväčšený bol aj trojcestný katalyzátor a výfukové potrubie malo zväčšený priemer z 51 na 57 mm. Na rozdiel od modelov SiR a S-spec, ktoré mali samosvorný diferenciál, verzia Type S bola vybavená systémom Active Torque Transfer System (ATTS). Táto verzia mala hmotnosť 1310 kg a svetlú výšku 140 mm.
Prima Divisione 1924/1925

Predkvalifikačné kolo

Do ďalšieho kola postúpili Spezia a Novara.

Kvalifikačné kolo

Tímy boli rozdelené geograficky podľa regiónov, pričom z kažého regiónu postúpil minimálne jeden klub.
Saint-Germain (Ardèche)

Poloha

Saint-Germain má rozlohu 9,5 km². Najvyšší bod je položený 438 m n. m. a najnižší bod 175 m n. m.

Obyvateľstvo

Saint-Germain má 627 obyvateľov (2009).
Graf vývoja obyvateľstva:
Zdroje: INSEE
Rykynčice

Dejiny

Rykynčice vznikli v roku 1964 zlúčením Dolných a Horných Rykynčíc. Dolné Rykynčice sú doložené v roku 1281. Patrili tunajším zemanom Rakonczayovcom, od roku 1327 Mikulášovi, od roku 1498 Paskovcom a od 16. storočia panstvu Bzovík. Roku 1715 je doložený mlyn, vinice a 81 domácností. Horné Rykynčice sa spomínajú v roku 1462. V 14. storočí ich od Štefana Rakonczaya kúpil Mikuláš. Neskôr patrili Palásthyovcom, koncom 18. storočia Koháryovcom a Coburgovcom. Obyvatelia sa zaoberali poľnohospodárstvom.

Horné Rykynčice

Po prvýkrát sa objavuje názov Felsewrakaucha (Horné Rykynčice) v roku 1327. Ďalšie pomenovanie Horných Rykynčíc je na listinách z roku 1422 – Felsewrakancha. Felserakoncza (1470), Fesew Rakoncza (1477, 1491, 1497) Felso Rakoncza (1489), Horne Rikinčice (1773), po maďarsky: Felsőrakonca. Prvá písomná zmienka o obci je z roku 1422, keď Štefan Palásthy dal do zálohu dve usadlosti Demetrovi Darášimu v Horných Rykynčiciach. Palásthyovci boli vlastníkmi do konca 18. storočia. Ďalšími vlastníkmi majetkov obce boli rody Koháryovcov a Coburgovcov. Roku 1715 obec mala 22 domácností, 1828 spolu 58 domov a 350 obyvateľov.

Arborétum Felaťa

Arborétum Felaťa sa nachádza asi 7 km juhovýchodným smerom od časti Dolné Rykynčice v nadmorskej výške 357 m n. m. na náhornej rovine so sklonom do 5 stupňov. Prvé exotické dreviny boli vysadené v roku 1957. Podľa najnovšieho zamerania pozemkov plocha chráneného areálu arboréta Felaťa predstavuje 13,21 ha. V arboréte je vysadených a evidovaných spolu 170 taxónov drevín, z toho 80 ihličnatých a 90 listnatých.
Dunkerque

Poloha

Mesto má rozlohu 37,34 km². Najvyšší bod je položený 17 m n. m. a najnižší bod 0 m n. m.

Obyvateľstvo

Počet obyvateľov je 91 386 (2011).
Nasledujúci graf zobrazuje vývoj počtu obyvateľov.
Zdroje: INSEE
Tortellini

Tortellini (množné číslo tal. slova tortellino < zdrob. od tortello = plnená cestovin(k)a < zdrob. od torta = koláč) je cestovina v podobe plnených prstienkov. Tortellini sú plnené hlavne zmesami zeleniny, mäsa, alebo parmezánom. Pochádzajú z talianskej provincie Bologna. Obvykle sa servírujú v polievke (tortellini in brodo), s omáčkou s mletým mäsom alebo so smotanovou omáčkou.
BNP Paribas Masters

BNP Paribas Masters je tenisový turnaj pre mužských profesionálnych hráčov, ktorý sa hrá v Paríži vo Francúzsku v hale Omnisports de Paris - Bercy. Turnaj je súčasťou ATP Masters Series na ATP Tour. Paris Masters je obvykle posledný turnaj pred koncom sezóny a turnajom Tennis Masters Cup. Kvôli jeho sponzorovaniu, udalosť je formálne známa aj ako BNP Paribas Masters. Pred rokom 1990, bol tento turnaj známy ako Paris Open. A je tiež často označovaný ako "Paris Indoor".
Les Cluses

Poloha

Obec má rozlohu 8,91 km². Najvyšší bod je položený 368 m n. m. a najnižší bod 103 m n. m.

Obyvateľstvo

Počet obyvateľov obce je 261 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stretnutie Pána

Stretnutie Pána je jeden z veľkých cirkevných sviatkov v byzantskom obrade. Slávi sa 2. februára. Obsahuje prvky sviatkov Pána ale aj sviatkov Bohorodičky.
Obsahom sviatku je stretnutie Ježiša so Simeonom a prorokyňou Annou v Jeruzalemskom chráme, ktoré je zachytené v Evanjeliu podľa svätého Lukáša (2, 22-38).
Tento sviatok má jeden deň "predsviatku" a sedem dní "posviatku" – zakončenie sviatku je 9. februára. Dĺžka "posviatku" sa však môže za istých okolností skrátiť. V predvečer sviatku sa koná celonočné bdenie. V nasledujúci deň sa koná božská liturgia, pri ktorej sa zvyknú posvätiť sviece.
Tropár sviatku: Raduj sa, Milostiplná Bohorodička Panna, lebo z teba vzišlo Slnko spravodlivosti, Kristus, Boh náš. On osvecuje tých, čo prebývajú v temnotách. Veseľ sa aj ty, starec spravodlivý, lebo si mal v náručí Osloboditeľa našich duší, toho, čo nám daroval aj vzkriesenie.
V deň nasledujúci po sviatku Stretnutia Pána je s ním súvisiaca spomienka na spravodlivého Simeona a prorokyňu Annu.
V rovnaký deň ako Stretnutie Pána sa pripomína aj divotvorná ikona Obmäkčenie zlých sŕdc.
František Petrášek

Rozvoj futurológie

Zaoberal sa metodológiou prognózovania a futurológie. Presadzoval koncept anticipatívneho vládnutia. Futurológiu chápal ako nástroj na podporu politického rozhodovania. Organizoval futurologické rozpravy v podobe diskusných seminárov k témam vzťahujúcim sa k budúcnosti. Pred rokom 1989 vydával časopis Prognostika. Založil a vydával časopis Dialógy s budoucnosti - Futurologická revue, kde vykonával funkciu šéfredaktora. Editoval a vydával zborníky z kolokvií Koncipováni budoucnosti v Evropě. Svoje celoživotné skúsenosti z rozvoja futurológie zhrnul v roku 2009 v knižnej monografii Futurologická studia, ktorej základom bola jeho koncepcia anticipatívneho vládnutia a rozhodovania využívajúceho futurológiu ako podporný nástroj pri rozhodovaní o budúcom vývoji. Presadzoval tiež koncept občianskej futurológie, ktorá by umožňovala participáciu občana na riešení problémov budúcnosti. Bol autorom viacerých knižných publikácií a niekoľko desiatkov článkov k problematike prognózovania a futurológie.

Občianska futurologická spoločnosť

Bol členom prípravného výboru, ktorý zvolal prvé členské zhromaždenie Občianskej futurologickej spoločnosti OFS, ktoré sa konalo v Prahe 6. júna 1990. OFS bola právne zaregistrovaná 29. 6. 1990. OFS bola ustanovená ako nezávislá, nezisková a dobrovoľná organizácia s cieľom kultivácie predvídavého myslenia a koncipovania a riešenia problémov budúcnosti. Stanovy OFS boli aktualizované 15. 2. 1996 členským zhromaždením OFS. Špecifickou charakteristikou OFS bola jej občianskosť, ktorá umožnila spojiť odbornú diskusiu s občianskou angažovanosťou.

Kolokvium Koncipovaní budoucnosti v Evropě

František Petrášek zorganizoval 12 ročníkov medzinárodného futurologického kolokvia Koncipovaní budoucnosti v Evropě, väčšinou v spolupráci s Vysokou školou ekonomickou v Prahe a v roku 2006 v spolupráci s Centrom pre ekonomické a sociálne stratégie Fakulty sociálnych vied Karlovej univerzity v Prahe. Na kolokviu vystúpilo mnoho významných odborníkov z oblasti futurológie a prognózovania. Medzi nimi boli napr. Robert Jungk, Bart van Steenbergen, Mika Mannermaa, Peter C. Bishop, Peter H. Metler, Juha Kaskinen a ďalší.

Stredisko a knižnica

V roku 1991 sa podieľal na založení Medziuniverzitného strediska štúdií budúcnosti, ktoré viedol až do ukončenia jeho činnosti v roku 1997. Náplňou tohoto strediska bola organizácia spolupráce v oblasti futurológie medzi jednotlivými univerzitami v rámci Československa a neskoršie aj medzi univerzitami v Česku a na Slovensku. Spolu s týmto strediskom bola založená futurologická knižnica, kde bola sústredená literatúra z odboru futurológie plus študentské práce na tému budúcnosti. Stredisko a knižnica boli umiestnené v budove Vysokej školy ekonomickej na Černej ulici v Prahe.
Greenie knižnica

Greenie knižnica je nekomerčný internetový projekt, zameraný na voľné stiahnutie kníh a e-kníh amatérskych autorov. Počiatky projektu siahajú do roku 2011. V roku 2018 bolo v knižnici 100 kníh. Cieľom je vytvoriť knižnicu, kde môžu amatérski autori vydávať svoje diela po tom, čo prejdú kontrolou, a podporovať ľudí, ktorí chcú vydať svoju knihu a naučiť sa viac o kreatívnom písaní. V súčasnosti tvorí knižnicu okrem kníh tiež hudba, kvízy, tipy pre nových autorov či rozhovory s profesionálnymi spisovateľmi.

Jazyky

Knihy v Greenie knižnici sú v drvivej väčšine v slovenskom jazyku. Pri všetkých knihách je tiež odkaz na automatické preloženie cez službu Google Translate.

Hudba

Súčasťou Greenie knižnice je v súčasnosti niekoľko hudobných albumov, vytvorených pomocou počítačového softvéru a voľne prístupných hudobných ukážok. Hudobné albumy sú voľne dostupné, vrátane výberových albumov.

Financovanie

Greenie knižnica je hostovaná na subdoméne, čo umožňuje minimalizovať náklady na prevádzku. Pôvodne bola na adrese knihy.greenie.sk, ale po krádeži domény greenie.sk doménovou mafiou sa obsah presunul na subdoménu knihy.rs-design.sk. V súčasnosti je projekt hostovaný vďaka vydavateľstvu Elist na ich subdoméne greenie.elist.sk.
Montdauphin

Poloha

Obec má rozlohu 9,84 km². Najvyšší bod je položený 197 m n. m. a najnižší bod 102 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pétanque

História

Hra vznikla vo francúzskom mestečku La Ciotat neďaleko Marseille a vynašiel ju Jules Le Noir, ktorý sa po nehode ocitol na vozíku. Názov hry je odvodený od polohy chodidiel pri hode. Do konca druhej svetovej vojny sa petanque hral iba v južnom Francúzsku v oblasti od Marseille po francúzsku Riviéru. Neskôr ju turisti z iných oblastí krajiny spopularizovali aj vo svojich domovoch a francúzski emigranti ju rozšírili do ďalších štátov. Slovenská federácia pétanque vznikla v auguste 1994.

Rozšírenie

Dnes je petanque populárny v Európe, vo frankofónnych krajinách Afriky, v Severnej Amerike a Ázii, čiastočne v Thajsku. Muži aj ženy hrajú petanque rekreačne alebo na medzinárodnej úrovni.

Hra

V hre sa súťaží v troch kategóriách: jednotlivci (jeden proti jednému, každý má 3 gule), dvojice (každý hráč má 3 gule) a trojice (každý hráč má 2 gule). Jednotlivci aj tímy hrajú rovnakým spôsobom. Hráč vyžrebovaného tímu nakreslí kruh s priemerom 35 až 50 cm a hodí tzv. bib (cieľovú guľku) na hraciu plochu do vzdialenosti 6 až 10 m. Prvú guľu hádže tiež ktorýkoľvek člen vyžrebovaného družstva, potom príde na rad hráč súperovho družstva. Družstvo, ktoré hodí guľu bližšie k bibu ako súperova, alebo kým neminú všetky svoje gule. Družstvo môže posunúť alebo odraziť súperovu guľu tak, aby mala ich guľa lepšiu pozíciu, prípadne posunúť vlastnú guľu čo najbližšie k bibu. Body sa spočítajú, keď hráči oboch tímov odhádzali všetky gule. Víťazom sa stáva družstvo, ktorého guľa sa dostala najbližšie k bibu. Ďalšie body získava tím aj za každú guľu, ktorá je bližšie k bibu ako najbližšia guľa súpera. Jedno kolo sa hrá do 13 bodov. Celý zápas sa hrá na 2 víťazné kolá.

Druhy hodov

Poznáme 2 druhy hodov: point a tir. Hráč, ktorý sa pokúša o point, sa snaží umiestiť guľu čo najbližšie k bibu. Ak použije tir, jeho cieľom je odraziť súperovu guľu.

Guľa

Vyrába sa z kovu, najmä z ocele. Značka výrobcu a šifra hmotnosti musia byť vyrazené do gule. Priemer gule býva od 7,1 cm do 8 cm. Hmotnosť: 650 – 800 g.

Cieľová guľka (bib)

Priemer bibu je 3 cm.

Meradlo

Je zvyčajne teleskopické.

Ihrisko

Petanque sa hrá na rôznych terénoch, napríklad s trávnatým alebo pieskovým povrchom. Súťažné ihriská majú štandardizované rozmery.
Claye-Souilly (obec)

Poloha

Obec má rozlohu 15,07 km². Najvyšší bod je položený 124 m n. m. a najnižší bod 42 m n. m.

Obyvateľstvo

Počet obyvateľov obce je 11 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Otmar Oliva

Život

V rokoch 1967 – 1972 študoval na Strednej umeleckopriemyselnej škole v Uherskom Hradišti, následne do roku 1978 na Akadémii výtvarných umení v Prahe. V roku 1978 tiež absolvoval študijný pobyt v Grécku. Roku 1979 bol zatknutý a väznený za šírenie materiálov Charty 77.
Po prepustení v roku 1981 sa oženil a usadil sa na Velehrade, kde vybudoval ateliér a v roku 1985 kovolejársku dielňu. Podieľal sa na založení samizdatového nakladateľstva Refugium Velehrad. Spolupracoval so zvonárskou dielňou Ditrichových v Brodku u Přerova. Roku 1993 prvýkrát navštívil Rím a nasledujúceho roku začal tvoriť pre Vatikán. Jeho najvýznamnejšou prácou je výzdoba kaplnky Jána Pavla II. Redemptoris Mater, ktorej súčasťou je aj pápežský trón, ktorý je prvým pápežským trónom od čias Berniniho. Olivovi sa tiež dostalo cti vytvoriť medailu k  20. výročiu pontifikátu pápeža Jána Pavla II. (1998). Oliva je jediným Čechom, ktorý túto medailu kedy vytvoril.

Výzdoba pre trnavskú katedrálu sv. Jána Krstiteľa

V roku 2010 objednal trnavský arcibiskup Róbert Bezák u Otmara Olivu liturgickú výzdobu pre katedrálu sv. Jána Krstiteľa v Trnave. Oliva v rámci zákazky za tri milióny českých korún so svojimi spolupracovníkmi vytvoril bronzový oltár, krstiteľnicu, monštrancie, svietniky či biskupskú palicu.
Časť vyhotoveného diela prevzala trnavská arcidiecéza 14. novembra 2013. Prevzaté predmety boli uložené v skladových priestoroch trnavskej arcidiecézy. Podľa vyjadrenia arcidiecézy osadeniu predmetov v katedrále bráni stanovisko Pamiatkového úradu, ale aj technický stav podlahy v katedrále. Medzi autorom diela a trnavskou arcidiecézou je aj spor ohľadom platenia dane z pridanej hodnoty vo výške 700.000 CZK. Podľa spravodajstva Českej televízie nový trnavský arcibiskup Ján Orosch, ktorý bol vymenovaný po odvolaní Robert Bezáka, neuznáva zmluvu a v katedrále si neželá moderné umenie. Inštalácii diel v chráme podľa neho bránia technické dôvody, dal by preto prednosť ich umiestneniu v menej významnom kostole. „Ja som to robil do katedrály... Keď sochár robí nejakú vec, tak to robí presne na to miesto,“ uviedol Oliva. Vo vyjadrení arcidiecézy bola otázka umiestnenia predmetov v inom kostole označená za predčasnú.
Estrées-lès-Crécy

Poloha

Obec má rozlohu 11,19 km². Najvyšší bod je položený 84 m n. m. a najnižší bod 33 m n. m.

Obyvateľstvo

Počet obyvateľov obce je 377 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Carnegie Institution of Washington

Carnegie Institution of Washington alebo Carnegie Institution for Science (skratka CIW) je organizácia v Spojených štátoch amerických, ktorú v roku 1902 založil Andrew Carnegie na podporu vedeckého výskumu.
Organizácia sa z veľkej časti zaoberá astrobiológiou, ale zameriava sa aj na genetický výskum či archeológiu.
Gouzon

Poloha

Obec má rozlohu 50,03 km². Najvyšší bod je položený 476 m n. m. a najnižší bod 366 m n. m.

Obyvateľstvo

Počet obyvateľov obce je 1 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Houches

Poloha

Obec má rozlohu 43,07 km². Najvyšší bod je položený 4 280 m n. m. a najnižší bod 796 m n. m.

Obyvateľstvo

Počet obyvateľov obce je 3 052 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rainsars

Poloha

Obec má rozlohu 6,16 km². Najvyšší bod je položený 223 m n. m. a najnižší bod 160 m n. m.

Obyvateľstvo

Počet obyvateľov obce je 214 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tour-en-Bessin

Poloha

Obec má rozlohu 10,31 km². Najvyšší bod je položený 77 m n. m. a najnižší bod 20 m n. m.

Obyvateľstvo

Počet obyvateľov obce je 587 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mumlavská hora

Prístup

Na vrchol nevedie žiadna značená cesta, len neznačený hraničný hrebeňový chodník, ktorý vedie od Szrenice na západ až do Novosvětského sedla, ktoré oddeľuje Krkonoše od Jizerských hôr. Pretože však vrchol leží v I. zóne KRNAPu, platí na túto cestu zákaz vstupu a vrchol je tak neprístupný.
Portet-d’Aspet

Poloha

Obec má rozlohu 13,93 km². Najvyšší bod je položený 1 574 m n. m. a najnižší bod 680 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ormesson

Poloha

Obec má rozlohu 3,81 km². Najvyšší bod je položený 119 m n. m. a najnižší bod 70 m n. m.

Obyvateľstvo

Počet obyvateľov obce je 284 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Périers-en-Auge

Poloha

Obec má rozlohu 5,09 km². Najvyšší bod je položený 126 m n. m. a najnižší bod 2 m n. m.

Obyvateľstvo

Počet obyvateľov obce je 140 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kozmálovské vŕšky

Vymedzenie

Podcelok tvorí samostatnú časť Štiavnických vrchov, oddelenú údolím Hrona. Zo severu, západu a juhu susedí s podcelkom Hronská pahorkatina, na juhovýchode leží Hronská niva, obe patriace do Podunajskej pahorkatiny. Na severovýchode pokračuje pohorie Hodrušskou hornatinou.

Charakteristika

Rieka Hron sa Slovenskou bránou prerezala zo Žiarskej kotliny do Podunajskej nížiny, pričom oddelila malý výbežok Štiavnických vrchov na pravom brehu od zvyšku pohoria na ľavom brehu.
Najvyšším vrchom podcelku je Veľká Vápenná (349,8 m n. m.). Oblasť je porastená pôvodnými dubovými lesmi a umelo introdukovanými agátovými lesmi. Na okrajových svahoch (najmä na juhu a juhovýchode) sú vinice, ktoré sú súčasťou Nitrianskej vinohradníckej oblasti.

Osídlenie

Na okraji podcelku sa nachádzajú dve obce, Kozárovce, Malé Kozmálovce a mesto Tlmače, časť Lipník, kým v západnej časti leží atómová elektráreň Mochovce.